Først & sist

Først & sist er et norsk talkshow med Fredrik Skavlan som gikk på NRK1 fra 1998 til 2007. Programmet gikk på fredagskvelder og ble etter en tid regnet som et av programmene i NRKs «gullrekke» med rundt én million seere hver sending. 

Programmet fikk Gullruten 2002 i klassen beste aktualitets- og debattprogram. I tillegg fikk programleder Skavlan prisen for beste programleder under Gullruten 1999. Fra 27. september 2005 gikk programmet også på SVT i Sverige. Marit Åslein var utegående reporter for programmet fra høsten 1999 til 2007.

I mars 2007 ble det kjent at Skavlan ville slutte som programleder for serien etter at vårsesongen var ferdig.NRK.no: «Ferdig med Først & sist» Sendetiden på fredagskvelden ble overtatt av et nytt talkshow, Grosvold, ledet av Anne Grosvold.

I 2009 startet en ny versjon av talkshowet på Sveriges Television, under navnet Skavlan. Dette ble etterhvert til en norsk-svensk produksjon.

Programmet hadde mange internasjonalt kjente gjester, blant andre Hans Blix, Pelé, Paulo Coelho, Liv Ullmann, Ronan Keating, Donald Trump, Göran Persson, Robbie Williams, Meat Loaf, Joe Cocker, Nicole Kidman, Desmond Tutu, Juliette Lewis, Julio Iglesias, Wyclef Jean, Johnny Knoxville, Peter Stormare, Jonas Gahr Støre, Carl Bildt, Mark Knopfler, Justin Hawkins, Pet Shop Boys, Bob Geldof, Jan Guillou, Elvis Costello, Katie Melua, David Suchet, Ken Follett, Riz Khan, Gro Harlem Brundtland, Leonard Cohen, Al Gore og Kofi Annan.

 Kuriosa 
 230 sendinger siden starten og frem til 27. april 2007.
 115 av sendingene har hatt over én million seere.
 Over 1000 gjester har vært innom studioet.
 Seerrekord den 14. november 2003 med 1,4 millioner seere (74 % i markedsandel).
 Toppåret var 2005 med 1,1 millioner seere i gjennomsnitt. (Snittet var på 951 000 seere i 2006.)

(Kilde: VG, 28. mars 2007, s. 36)

 Se også 
 Liste over gjester i Først & sist
 Alfabetisk liste over gjester i Først & sist

 Sendinger 
 Sesong  AntallÅrÅrstidSesong 1  121998høstSesong 2  121999høstSesong 3  142000vårSesong 4  122000høstSesong 5  122001vårSesong 6  142001høstSesong 7  142002vårSesong 8  132002høstSesong 9 162003vårSesong 10132003høstSesong 11162004vårSesong 12142004høstSesong 13152005vårSesong 14142005høstSesong 15152006vårSesong 16152006høstSesong 17152007vår

Blant disse sendingene regnes ikke sendinger som kun inneholdt klipp fra tidligere sendte program. Den type sendinger ble som regel sendt som avslutning på sesongen.

 Kritikk 

I februar 2002 kom historikeren Jon Hustad med krass kritikk av Skavlan i forbindelse med Først & sist, der Hustad mente at han brukte kvinner som sex-objekter. Hustad mener programlederen med sin opptreden reduserer Åsne Seierstad fra å være en anerkjent krigsreporter til å være ei rødmende ungjente, og at han aldri ville gjort det samme med for eksempel krigsreporteren Hans-Wilhelm Steinfeld. Videre sa han at «unge kvinner må få lov til å bli betraktet som et selvstendig individ uten seksuelle hentydninger med kyss klapp og klem på NRK». Han trakk også fram intervjuet med Herborg Kråkevik. Hun ville snakke om politisk engasjement, mens han ville flørte, mente Hustad, som sa han ikke kunne forstå programlederens oppførsel. Bråket rundt denne saken førte etter hvert til at Skavlan ble omtalt som Fredrik den kåte i enkelte medier.

 Oversikt over dem som hyppigst har vært gjester 
 Navn  Antall ganger  Episoder  Andre opplysningerJens Stoltenberg  8  1.1, 3.5, 4.1, 7.10, 11.5, 14.5, 17.4, 17.14  Politiker (Ap)Bjørn Eidsvåg  8  1.11, 2.5, 4.9, 8.6, 11.14, 12.8, 15.15, 16.7  MusikerJonas Gahr Støre  8  3.14, 5.5, 6.1, 9.14, 10.10, 14.13, 16.13, 17.15  PolitikerKristin Halvorsen  8  1.5, 3.12, 6.5, 9.6, 11.5, 13.11, 14.5, 16.6  Politiker (SV)Kristin Clemet  8  1.8, 2.5, 3.3, 6.6, 7.3, 9.2, 11.13, 13.3  Politiker (H)Kjell Magne Bondevik  7  1.12, 3.2, 4.9, 6.11, 9.10, 13.15, 15.2  Politiker (Krf)Per-Kristian Foss  7  3.7, 5.7, 6.9, 7.7, 8.4, 10.11, 14.5  Politiker (H)Anne Holt  7  1.10, 4.2, 6.1, 10.4, 11.7, 12.5, 16.13  ForfatterOle Paus  7  1.1, 2.1, 2.8, 3.14, 6.10, 7.14, 12.2  MusikerHarald Eia  6  2.3, 8.4, 11.1, 12.7, 13.15, 14.11  KomikerAnders Giæver  6  2.2, 3.9, 4.8, 6.3, 6.8, 17.10  JournalistValgerd Svarstad Haugland  6  1.6, 3.1, 8.9, 11.3, 12.14, 17.8  Politiker (Krf)Bård Tufte Johansen  6  4.6, 6.7, 11.1, 12.7, 17.3, 17.10  KomikerSissel Kyrkjebø  6  6.14, 8.10, 12.11, 14.10, 16.12, 17.14  SangerinneSven Nordin  6  3.4, 5.10, 7.4, 8.2, 14.11, 17.4  SkuespillerKnut Nærum  6  6.5, 8.1, 10.6, 15.14, 17.2, 17.8  Komiker og forfatterErik Solheim  6  2.8, 3.7, 4.9, 8.3, 14.7, 16.1  Politiker (SV)Ingvar Ambjørnsen  5  1.3, 2.4, 6.1, 8.12, 12.9  ForfatterAtle Antonsen  5  4.12, 9.8, 11.1, 12.2, 16.3  KomikerArne Berggren  5  1.12, 2.11, 5.10, 8.10, 12.10  Forfatter og musikerThomas Hylland Eriksen  5  3.8, 5.1, 11.12, 13.2, 16.6  SosialantropologWenche Foss  5  1.12, 2.9, 5.11, 16.15, 17.6  SkuespillerTrygve Hegnar  5  3.4, 6.1, 6.13, 8.7, 12.12  RedaktørAre Kalvø  5  2.3, 3.7, 6.8, 7.10, 12.14  Forfatter og komikerJon Michelet  5  1.6, 2.3, 2.10, 3.10, 7.8  ForfatterÅsne Seierstad  5  4.1, 6.14, 8.10, 9.15, 12.5  Forfatter, journalistLiv Ullmann  5  1.4, 2.10, 6.9, 10.10, 14.9  SkuespillerMorten Abel  4  6.11, 10.11, 12.7, 16.14  MusikerEspen Eckbo  4  6.12, 11.13, 13.10, 16.9  KomikerTrond Giske 4  3.11, 7.1, 13.13, 15.11  Politiker, ApMia Gundersen 4  2.1, 3.7, 5.4, 15.12  Skuespiller og sanger (nå Lelienhof)Stein Erik Hagen  4  1.6, 3.9, 6.5, 15.3  ForretningsmannErik Fosnes Hansen  4  1.7, 5.5, 13.5, 16.8  ForfatterPer Egil Hegge  4  5.6, 9.1, 11.5, 15.3  JournalistAnne-Kat. Hærland  4  1.5, 7.10, 9.5, 14.6  KomikerSiv Jensen  4  6.9, 11.5, 15.6, 16.5  Politiker (Frp)Marit Larsen  4  3.1, 7.12, 15.7, 16.10  MusikerSondre Lerche  4  6.6, 9.13, 11.7, 17.6  MusikerGeir Lundestad  4  1.6, 4.7, 10.4, 12.9  Historiker og direktør for det Norske NobelinstituttLars Monsen  4  3.4, 8.10, 13.3, 15.13  VillmarksfarerAslak Sira Myhre  4  1.8, 2.7, 13.5, 16.1  Politiker (RV)Odd Nerdrum  4  1.4, 2.12, 3.5, 4.4  MalerKurt Nilsen  4  12.10, 14.7, 15.4, 15.6  Musiker og vinner av IdolMarion Ravn  4  3.1, 7.12, 14.1, 16.8  MusikerKristopher Schau  4  1.11, 6.9, 9.15, 11.1  Komiker, musikerLinn Skåber  4  4.2, 15.1, 17.2, 17.8  SkuespillerErna Solberg  4  9.5, 10.8, 11.5, 13.13  Politiker (H)Harald Stanghelle  4  10.4, 11.15, 14.2, 17.5  JournalistThorvald Stoltenberg  4  2.1, 3.13, 7.5, 16.15  Politiker (Ap) og diplomatGunnar Stålsett  4  4.11, 4.13, 9.13, 13.7  Tidligere biskopPer Inge Torkelsen  4  4.8, 7.3, 12.11, 16.14  KomikerKjetil Try 4  1.12, 4.1, 6.2, 17.5  ForfatterLinn Ullmann  4  1.11, 3.2, 6.4, 8.9  ForfatterKåre Valebrokk  4  2.4, 4.7, 5.8, 8.13  Journalist og sjef for TV2Kåre Willoch  4  2.7, 4.3, 11.12, 13.9  Tidl. politiker (H)Knut Jørgen Røed Ødegaard  4  6.10, 10.8, 12.9, 15.10  Astrofysiker

 Referanser 

 Eksterne lenker 


Kategori:TV-produksjoner på NRK
Kategori:Norske talkshow på TV
Kategori:Gullruten for beste TV-program
Kategori:TV-program med Gullrute-vinnere
Kategori:Norske TV-produksjoner fra 1990-årene
Kategori:Norske TV-produksjoner fra 2000-årene